SCC: เก็งกำไร Q4/58 เติบโตดีลุ้นจ่ายปันผล 2H58 ราว 7.50 บ.
บล.ไอร่า ระบุในบทวิเคราะห์ (25 ม.ค.) คาดกำไรสุทธิไตรมาส 4/58 ของ SCC ยังเติบโตดีทั้งจากไตรมาสก่อน และจากปีก่อน โดยประเมินราคาเป้าหมายปี 59 อยู่ที่ 565 บาท
25 ม.ค. 2559

บล.ไอร่า ระบุในบทวิเคราะห์ (25 ม.ค.) คาดกำไรสุทธิไตรมาส 4/58 บริษัท ปูนซิเมนต์ไทย จำกัด (มหาชน) หรือ SCC ยังเติบโตดีทั้งจากไตรมาสก่อน และจากปีก่อน คาดอยู่ในระดับ 10,000 – 10,500 ล้านบาท ทำให้คาดในปี 58 มีกำไรสุทธิสูงสุดเป็นประวัติการณ์ของ SCC คาดอยู่ที่ 44,314 ล้านบาท
พร้อมคาดเงินปันผลทั้งปี 58 ประมาณ 15 บาท ซึ่งคาดคงเหลือจ่ายในครึ่งปีหลังปี 58 ประมาณ 7.50 บาท คาดประกาศจ่ายพร้อมกับงบการเงินในวันที่ 27 ม.ค.59 หลังการลงทุนต่อเนื่องในช่วงหลายปีที่ผ่านมา ทั้ง Green Field และ M&amp;A เพื่อก้าวสู่การเป็นผู้นำในภูมิภาค
ทั้งนี้คาด SCC เริ่มเก็บเกี่ยวผลประโยชน์จากเงินลงทุน และคาดผลการดำเนินงานในปี 59 ยังสามารถเติบโตได้ดี คาดกำไรสุทธิมีโอกาสทำ New High ต่อเนื่อง คาดอยู่ที่ 45,240 ล้านบาท โดยประเมินราคาเป้าหมายปี 59 อยู่ที่ 565 บาท